Comair bied gewysigde loonaanbod aan | Maroela Media
Die lugvaartmaatskappy Comair het 'n gewysigde loonaanbod aan Solidariteit gemaak. Dit volg nadat die partye nie tydens 'n derde konsiliasievergadering op 2 Februarie by die Kommissie vir Versoening Bemiddeling en Arbitrasie (KVBA) 'n ooreenkoms kon bereik nie, en Solidariteit 'n stakingsertifikaat bekom het.
Volgens Johan Botha, hoof van die professionele bedryf by Solidariteit, het Solidariteit reeds die gewysigde aanbod aan sy lede kommunikeer en wag die vakbond om terugvoering van sy lede. Solidariteit sal teen Maandag weet of sy lede die aanbod aanvaar of nie.
Solidariteit het in September 2014 met loononderhandelings by Comair begin. Die vakbond het in Desember verlede jaar 'n geskil na die KVBA verwys waarna die konsiliasieproses by die KVBA gevolg het.